jkorsvik/nowiki_second_scrape_merged huggingface dataset:
Poovachal Khader

Poovachal Khader (malayalam: പൂവച്ചൽ ഖാദർ; opprinnelig Muhammed Abdul Khader (født 25. desember 1948 i landsbyen Poovachal sør i Kerala i India, død 22. juni 2021 i Thiruvananthapuram i Kerala), var en indisk malayalam-lyriker fra Kerala som for det meste virket innen filmindustrien innen malayalamspråket. Den første film der han bidro som tekstforfatter/låtskriver/lyriker var Kaattuvithachavan (1973), hans første film var Chuzhi (1973).


== Liv og virke ==


=== Bakgrunn ===
Khader ble født i landbyen Poovachal i det som senere ble distriktet Thiruvananthapuram i Kerala. Hans foreldre var Aboobacker Pillai og Rabiyathul Adabiya Beevi.
Fødestedets navn er det som går igjen i hans navn i filmindustrien.


=== Karriere ===
Filmen Chuzhi, lansert i 1973 under M.S. Baburajs musikalske ledelse, var først ute etter at Khader begynte i filmindustrien som lyriker. Med tiden skulle skruine tekstene til mer enn 900 sanger som ble benyttet i malayalamfilmindustrien. Sammen med Bichu Thirumala dominerte han malayalamfilmen i mer enn et tiår. Peter Reuben, A. T. Ummer, Shyam, K. V. Mahadevan, G. Devarajan, K. Raghavan, M. K. Arjunan, Raveendran, Johnson, MG Radhakrishnan, Gangai Amaran, Raghu Kumar, Jerry Amaldev, Ilayaraja og Shankar Ganesh har alle tonesatt hans tekster, som er blitt sunget i filmene av stjerner som K. J. Yesudas, P. Jayachandran, Vani Jairam, S. Janaki, K. S. Chithra, P. Susheela, P. Madhuri, Unni Menon og Lathika.Han døde på Thiruvananthapuram Medical College Hospital i en alder av 72 år av covid-19 den 22. juni 2021.


== Diskografi ==


== Referanser ==
Joseph Pastor Neelankavil

Joseph Pastor Neelankavil (født 19. mars 1930 i Aranattukara i fyrstestaten Cochin, død 17. februar 2021 i Yesu Bhavan i Kuttur i Kerala i India) var biskop i den katolske syro-malabariske kirke.
Neelankavil var født i Kerala og ble presteviet 17. mai 1960 i Dharmaram Chapel av erkebiskop Joseph Parecattil. 
Han var biskop av det syro-malabariske katolske bispedømmet Sagar med sin katedral i delstaten Madhya Pradesh i India fra 1987 til 2006.Neelankavil døde av covid-19 i Yesu Bhavan i Kuttur i distriktet Thrissur i Kerala den 17. februar 2021.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Kardinal Costantino Patrizi Naro (1798-1876) *1828
Kardinal Lucido Maria Parocchi (1833-1903) *1871
Pave Pius X (1835-1914) *1884
Pave Benedikt XV (1854-1922) *1907
Kardinal Willem Marinus van Rossum, C.SS.R. (1854-1932) *1918
Erkebiskop Leo Peter Kierkels, C.P. (1882-1957) *1931
Biskop George Alapatt (1900-1973) *1944
Biskop Joseph Kundukulam (1917-1998) *1970
Biskop Joseph Pastor Neelankavil, C.M.I. (1930-2021) *1987


== Referanser ==
Abdala (vaksine)

Abdala, teknisk navn CIGB-66, er en covid-19-vaksine utviklet av Centro de Ingeniería Genética y Biotecnología de Cuba i Cuba.


== Beskrivelse ==
Denne vaksinekandidaten, som er oppkalt etter et patriotisk drama, «Abdala» , skrevet av den kubanske nasjonalhelten José Martí, er en proteinsubenhetvaksine med covid-deriverte proteiner som utløser en immunrespons. Ingen av de kliniske resultatene er blitt fullstendig publisert.
Denne kandidaten etterfulgte en tidligere kubansk kandidat kalt CIGB-669 (MAMBISA).Vaksinen er en av to kubansk-utviklede covid-19-vaksiner i Fase III-utprøving.


== Klinisk utprøving ==


=== Fase I/II ===
I juli 2020 begynte de kliniske testingene av CIGB-66 i Fase I/II.


=== Fase III ===
Fase III-prøven sammenligner en tredosers bruk av vaksinen administrert på dag 0, 14 og 28 mot en placebo.  Forsøkene ble registrert 18. mars 2021. Første dose ble gitt den  22. mars, og den 4. april hadde 48.000 deltagende mottatt første dose, og annen dose ble satt begynnende 5. april. Administrering av tredje dose tok til fra og med 19. april og den 1. mai hadde 97% av de opprinnelige deltakerne deres tre doser, de siste 3 % var falt ut av forskjellige grunner underveis.


=== Intervensjonsstudie ===
Som del av intervensjonsstudien hadde 124.000 personer mellom 19 og 80 års alder mottatt tre doser av vaksinen, og dermed kunne man sammenligne resultatet, det vil si andelene av syke og døde blant de vaksinerte mot den uvaksinerte befolkning.En utvidet intervensjonsstudie med 1,7 millioner innbyggere av Havanna skulle igangsettes tidlig i mai med de to vaksinene Abdala og Soberana 2.


== Effektivitet ==
Den 22. juni meldte offisielle kubanske regjeringskilder at resultatene av de initielle studier utført av Centro de Ingeniería Genética y Biotecnología de Cuba hadde funnet at vaksinen, når administrert i tre doser med to ukers mellomrom, hadde en effektivitetsrate på 92,28%  suksess med å forhindre covid-19. Dette gjaldt overfor det opprinnelige SARS-CoV-2-viruset og Alfa-, Beta- og Gamma-variantene.


== Produksjon utenfor Cuba ==
Venezuela hevdet i april 2021 at man der skulle produsere vaksinen men per 2. mai var ikke dette igangsatt. Det statseide EspromedBIO ville produsere vaksinen, men det måtte ting på plass før dette skulle kunne ta til. I april sa Nicolás Maduro at man håpet å nå opp i en produksjonskapasitet på to millioner doser i måneden «i anslagsvis august, september, oktober».I juni 2021 kunngjorde Vietnams helseministerium at det pågikk forhandlinger mellom Cuba og Vietnam om produksjon av Abdala-vaksinen.


== Referanser ==
Ettbenstativ

Et ettbenstativ (engelsk monopod eller unipod) er en stav som brukes for å støtte kameraer, kikkerter, rifler eller andre presisjonsinstrumenter i felten. Et ettbenstativ som brukes med en smarttelefon eller et kamera for å ta selvportrett lengre unna enn armslengde er kjent som selfiestang, og enkelte av disse har Bluetooth-tilkobling.Et ettbenstativ ikke like stabilt som en to- eller trefot, men er enklere å bære og ofte raskere å sette opp, og ofte mer stabilt enn om man skulle holdt for egen hånd.

		


== Se også ==
Gåstav
Tofot
Trefot
Skytestokk
Våpenreim


== Referanser ==

Rutstrum, The Wilderness Route Finder, University of Minnesota Press (2000), ISBN 0-8166-3661-3
Oreomicrus

Oreomicrus er en slekt av vannkjær.


== Utseende ==
Små, sterkt hvelvede. litt avlange vannkjær. Dekkvingene har kraftige punktrader.


== Levevis ==
Disse artene tilhører de landlevende vannkjærene og finnes mellom fuktig, råtnende plantemateriale.


== Utbredelse ==
Slekten er utbredt i Sørøst-Asia (Borneo).


== Systematisk inndeling ==

Ordenen biller, Coleoptera
Underordenen Polyphaga
Overfamilien vannkjær, Hydrophiloidea Latreille, 1802
Familien vannkjær, Hydrophilidae Latreille, 1802
Underfamilien kulevannkjær,  Sphaeridiinae Latreille, 1802
Stammen Omicrini Smetana, 1975
Slekten Oreomicrus Malcolm, 1980Oreomicrus explanatus Malcolm, 1980
Oreomicrus granulatus Bameul, 1994
Oreomicrus tristis Bameul, 1994


== Referanser ==


== Eksterne lenker ==
Oreomicrus på GBIF [1]
(en) Oreomicrus i Global Biodiversity Information Facility
Soberana-2

Soberana-2 (også kalt FINLAY-FR-2, SOBERANA 02) er en covid-19-vaksinekandidat som produseres av det kubanske Finlay-instituttet, et epidemiologisk forskingsinstitutt.


== Navn ==
Vaksinens navn er fra det spanske soberana, som betyr «suveren», «uavhengig». Den er en konjugert vaksine, hvorved SARS-CoV-2-virusets piggprotein konjugeres med tetanustoksoid (TT). Tetanustoksoid er et tetanustoksin som er blitt inaktivert ved bruk av formalin. Piggprotein-underenheten produseres i CHO-celler (fra engelsk: Chinese Hamster Ovary), en immortalisert cellelinje fra ovariene til en kinesisk dverghamster (Cricetulus griseus), og som benyttes innen cellebiologien og bioteknologien for produksjon av rekombinante proteiner.Vaksinen krever ingen sterk nedkjøling, i motsetning til en del andre vaksinekandidater, men kan lagres i normal kjøleskapstemperatur (2 °C til 8 °C). Ifølge Verdens helseorganisasjon (WHO) må denne vaksinen administreres i to doser, der den andre dosen gis 28 dager etter den første. En preprint-artikkel fra kubanske vitenskapsfolk beskriver virkningsmekanismen mer detaljert.


== Studier ==


=== Fase-1-studie/fase-2-studie ===
FINLAY-FR-2, hvis utvikling begynte i oktober 2020, hadde ifølge det kubanske register for kliniske studier 40 frivillige for fase I med en åpen, sekvensiell og adaptiv studie av vaksinens sikkerhet, reaktogenitet og immunogenitet.I fase II-a deltok 100 kubanere, og i fase II-b av vaksinen 900 frivillige mellom 19 og 80 år. Vaksinen viste immunsvar innen fjorten dagers forløp. Denne andre fase ble overvåket av medarbeidere ved det iranske Pasteur-institutt.


=== Fase-3-studie ===
Fase-3-studien begynte tidlig i mars 2021 i Iran. Iran undertegnet en avtale med Cuba etter at landets øverste leder, ayatollah Ali Khamenei sa at landet ikke ville importere noen vaksiner fra USA eller Storbritannia fordi de ikke var pålitelige.
Studiens probander på 44.000 er inndelt i tre grupper: En gruppe mottar vaksinen i to doser med 28 dagers mellomrom, en annen gruppe to doser og en immunforsterker (Soberana Plus), og den tredje gruppe fikk placebo.
Den 13. mars 2021 tilkjennegav BioCubaFarma at man innenfor rammen av dette samarbeidet hadde sendt 100.000 doser av vaksinekandidaten til det iranske Pasteur-institutt for utprøving. Cubas helsemyndighet sa at på øya var noen store nok sykdomsutbrudd til at man der kunne foreta statistisk utsagnskraftige nok analyser om vaksinene.


== Planer ==
Den kubanske regjering er beredt til å produsere 100 millioner doser av vaksinen. Etterspørsel var meldt fra Vietnam, Venezuela og Iran. Andre land som  Jamaica, Pakistan, India og land i Den afrikanske union hadde vist interesse. Organización Panamericana de la Salud (PAHO), den panamerikanske helseorganisasjon, erklærte at vaksinen, etter at alle kliniske studier var foretatt, ville kunne bli del av PAHOs revolverende fond.


== Referanser ==
Pheidoliphila

Pheidoliphila er en slekt av biller som tilhører familiegruppen stumpbiller (Histeridae).


== Utseende ==
Små (ca. 2,5 millimeter), brede, blanke, rødlige stumpbiller. Dekkvingene har en kommaformet, opphøyd felt med gule hår. Pronotum kan være framskutt som en "hylle" over hodet.


== Levevis ==
Denne grupen er såkalte inkviliner, som lever i reirene til sosiale insekter, som oftest maur i slekten Pheidole (Myrmicinae). På grunn av det skjulte leveviset er det ikke så mye man vet om dem, de fleste artene blir sjelden funnet.


== Utbredelse ==
Artene lever i det sørøstlige Australia.


== Systematisk inndeling ==

Ordenen biller, Coleoptera
Underordenen Polyphaga
Overfamilien stumpbiller (Histeroidea)
Familien stumpbiller, Histeridae Gyllenhal, 1808
Underfamilien Chlamydopsinae Bickhardt, 1914
Slekten Pheidoliphila Lea, 1914
Pheidoliphila acutistria Dégallier & Caterino, 2005
Pheidoliphila arriagadai  Dégallier & Caterino, 2005
Pheidoliphila bifida  Dégallier & Caterino, 2005
Pheidoliphila carbo (Lea, 1910)
Pheidoliphila dahlgreni  Dégallier & Caterino, 2005
Pheidoliphila finnigana  Dégallier & Caterino, 2005
Pheidoliphila granulata(Lea, 1912)
Pheidoliphila kapleri  Dégallier & Caterino, 2005
Pheidoliphila lackneri  Dégallier & Caterino, 2005
Pheidoliphila macmillani  Dégallier & Caterino, 2005
Pheidoliphila magna  Dégallier & Caterino, 2005
Pheidoliphila micra  Dégallier & Caterino, 2005
Pheidoliphila minutaLea, 1914
Pheidoliphila oharai  Dégallier & Caterino, 2005
Pheidoliphila penatii  Dégallier & Caterino, 2005
Pheidoliphila pseudocephala(Lea, 1912)
Pheidoliphila ruginota  Dégallier & Caterino, 2005
Pheidoliphila rugosa  Dégallier & Caterino, 2005
Pheidoliphila secqi  Dégallier & Caterino, 2005
Pheidoliphila sternalis (Blackburn, 1891)
Pheidoliphila storeyi  Dégallier & Caterino, 2005
Pheidoliphila suturalis  Dégallier & Caterino, 2005
Pheidoliphila unita  Dégallier & Caterino, 2005
Pheidoliphila verityi  Dégallier & Caterino, 2005
Pheidoliphila wenzeli  Dégallier & Caterino, 2005
Pheidoliphila yelamosi  Dégallier & Caterino, 2005


== Referanser ==


== Eksterne lenker ==
Atlas of Living Australia - Pheidoliphila [1]
Ectatommiphila på GBIF [2]
(en) Pheidoliphila i Encyclopedia of Life 
(en) Pheidoliphila i Global Biodiversity Information Facility 
(en) Pheidoliphila hos ITIS 
(en) Kategori:Pheidoliphila – bilder, video eller lyd på Wikimedia Commons
Eutriptus

Eutriptus er en slekt av stumpbiller.


== Utseende ==
Små (ca. 2-2,5 millimeter), avlange, blankt svarte stumpbiller.


== Levevis ==
Denne slekten lever inne i hule trær eller lignende. Arten på Kanariøyene lever inne i råtnende stammer av kaktuslignende vortemelkplanter. Billene er rovdyr som eter andre smådyr som lever der.


== Utbredelse ==
Én av artene lever på Kanariøyene, de andre i Asia.


== Systematisk inndeling ==

Ordenen biller, Coleoptera
Underordenen Polyphaga
Overfamilien stumpbiller (Histeroidea)
Familien stumpbiller, Histeridae Gyllenhal, 1808
Underfamilien trestumpbiller, Dendrophilinae Reitter, 1909
Slekten Eutriptus Wollaston, 1862
Eutriptus jirinae Lackner & Kapler, 2007
Eutriptus punctatostriatus Olexa, 1989
Eutriptus putricola Wollaston, 1862 - Kanariøyene
Eutriptus xerxes Mazur, 1987


== Referanser ==


== Eksterne lenker ==
Eutriptus på GBIF [1]
Kort beskrivelse av arten fra Kanariøyene
(en) Eutriptus i Encyclopedia of Life 
(en) Eutriptus i Global Biodiversity Information Facility 
(en) Eutriptus hos Fauna Europaea 
(en) Eutriptus hos ITIS
Scapicoelis

Scapicoelis er en slekt av stumpbiller.


== Utseende ==
Små (ca. 2 millimeter), korte, brede og høyt hvelvede, gjerne blankt rødlige stumpbiller. Noen er tett hårkledte, andre nesten nakne på oversiden. Pronotum har en skarp fure som løper parallelt med ytterkanten på hver side. Dekkvingene dekker nesten bakkroppsspissen, bare det bakerste leddet stikker ut bak. Beina kan foldes flatt inn mot kroppen for å verne dem mot angrep fra maurene de lever sammen med og av.


== Levevis ==
Denne gruppen er myrmekofiler, det vil si at de lever sammen med maur i reirene/tuene deres.


== Utbredelse ==
Slekten er utbredt i den neotropiske økosonen.


== Systematisk inndeling ==

Ordenen biller, Coleoptera
Underordenen Polyphaga
Overfamilien stumpbiller (Histeroidea)
Familien stumpbiller, Histeridae Gyllenhal, 1808
Underfamilien maurstumpbiller, Haeteriinae Marseul, 1857 – ikke i Norge, bør trolig regnes til storstumpbillene. 111 alekter.
Slekten Scapicoelis Marseul, 1862Scapicoelis tibialis Marseul, 1862


== Referanser ==


== Kilder ==
Caterino, M.S. 2002. Histeridae, Clown Beetles på Tree of life


== Eksterne lenker ==
Scapicoelis på GBIF [1]
(en) Scapicoelis i Encyclopedia of Life 
(en) Scapicoelis i Global Biodiversity Information Facility 
(en) Scapicoelis hos ITIS 
(en) Scapicoelis hos NCBI 
Scapicoelis – detaljert informasjon på Wikispecies
Oxysternus

Oxysternus er en slekt av stumpbiller.


== Utseende ==
En stor (25-30 millimeter og dermed en av de største i familien), avlang og noe flat, blankt svart stumpbille. Arten kjennes lett på de lange, sigdformede mandiblene (kjevene), som er omtrent så lange som hode + pronotum.


== Levevis ==
Disse artene finnes gjerne under barken på døde trær. De er rovdyr.


== Utbredelse ==
Arten er utbredt i den neotropiske økosonen.


== Systematisk inndeling ==

Ordenen biller, Coleoptera
Underordenen Polyphaga
Overfamilien stumpbiller (Histeroidea)
Familien stumpbiller, Histeridae
Underfamilien storstumpbiller, Histerinae Gyllenhal, 1808 - 144 slekter
Stammen Hololeptini Hope, 1840
Slekten Oxysternus Dejean, 1834
Oxysternus maximus (Linnaeusń, 1767)


== Referanser ==


== Kilder ==
Caterino, M.S. 2002. Histeridae, Clown Beetles på Tree of life


== Eksterne lenker ==
Oxysternus på GBIF [1]
Bilde av arten
Entomofauna Guyane - Oxysternus maximus [2]
(en) Oxysternus i Encyclopedia of Life 
(en) Oxysternus i Global Biodiversity Information Facility 
(en) Oxysternus hos ITIS
Sirin Stav

Sirin Hellvin Stav (født 1988) er en norsk politiker for Miljøpartiet De Grønne (MDG).
Den 24. juni 2021 ble hun byråd for miljø og samferdsel i Oslo byråd.
Hun var inntil hun ble byråd, gruppeleder for MDG i Oslo bystyre og leder av bystyrets samferdsels- og miljøutvalg.


== Referanser ==


== Eksterne lenker ==
Sirin Hellvin Stav på Facebook 
Sirin Hellvin Stav på Instagram 
Sirin Hellvin Stav på LinkedIn
MVC COVID-19-vaksine

MVC COVID-19-vaksine (kinesisk: 高端新冠肺炎疫苗; eller MVC-COV1901), også kjent som Medigen, er en covid-19-vaksine utviklet av Medigen Vaccine Biologics i Taiwan og Dynavax Technologies.Denne vaksinen er laget på grunnlag av et rekombinant S-2P-spikeprotein fra det amerikanske National Institutes of Health.Den 19. juli 2021 fikk MVC COVID-19-vaksinen nødtillatelse (Emergency Use Authorization - EUA) fra Republikken Kinas regjering. Dette var imidlertid til tross for at effektdata og fase-3-statistikk fortsatt manglet. Den 31. august 23 2021 mottok president Tsai Ing-Wen som en de første en dose av vaksinen.


== Referanser ==
Arkeologiåret 2021

Arkeologiåret 2021 er en oversikt over blant annet utgravninger, fødte og avdøde personer med tilknytning til arkeologi i 2021.


== Andre hendelser ==


== Dødsfall ==


== Referanser ==
Robby Benson

Robby Benson (født Robin David Segal 21. januar 1956 i Dallas i Texas) er en amerikansk skuespiller, sangartist, lærer og filmskaper.
Benson ble et tenåringsidol i 1970-årene etter å ha spilt i populære ungdomsfilmer som Ballen er rund (1977) og Ice Castles (1978). Han hadde også den engelske originalstemmen til udyret i Disney-filmen Skjønnheten og udyret (1991) og dens oppfølgere. Benson har i tillegg vært regissør for en rekke TV-serier, blant annet seks episoder av situasjonskomedien Venner for livet.
Han er en aktivist for mer forskning på hjertesykdommer og utgav i 2012 et memoir om sine egne hjerteproblemer.


== Filmografi (utvalg) ==
1991 – Skjønnheten og udyret
1997 – Skjønnheten og udyret – Den fortryllende julen
1998 – Skjønnheten og udyret – Belles magiske verden


== Referanser ==


== Eksterne lenker ==
(en) Offisielt nettsted 
(en) Robby Benson – kategori av bilder, video eller lyd på Commons 
(en) Robby Benson på Internet Movie Database 
(sv) Robby Benson i Svensk Filmdatabas 
(da) Robby Benson på Filmdatabasen 
(da) Robby Benson på Scope 
(fr) Robby Benson på Allociné 
(en) Robby Benson på AllMovie 
(en) Robby Benson hos Turner Classic Movies 
(en) Robby Benson hos Rotten Tomatoes 
(en) Robby Benson hos The Movie Database 
(en) Robby Benson hos Internet Broadway Database
Richard White (skuespiller)

Richard White (født 4. august 1953 i Oak Ridge i Tennessee) er en amerikansk skuespiller og operasanger. Han er mest kjent for å ha den engelske originalstemmen til skurken Gaston i Disney-filmen Skjønnheten og udyret (1991), samt i animasjonsserien Disneys Musehus.
White har også deltatt i en rekke teateroppsetninger, blant annet Show Boat og Annie Get Your Gun.
Han fremførte låten «Belle» fra Skjønnheten og udyret sammen med Paige O'Hara under den 64. Oscar-utdelingen i 1992.


== Referanser ==


== Eksterne lenker ==
(en) Richard White på Internet Movie Database 
(da) Richard White på Filmdatabasen 
(en) Richard White hos The Movie Database 
(en) Richard White hos Internet Broadway Database 
(en) Richard White på Discogs 
(en) Richard White på MusicBrainz 
(en) Richard White på Songkick 
(en) Richard White på Genius — sangtekster 
(en) Richard White på AllMusic
Jesse Corti

Jesse Corti (født 3. juli 1955 i Venezuela) er en amerikansk skuespiller og teaterregissør. 
Corti er best kjent for å spille Courfeyrac i den første Broadway-oppsetningen av Les Misérables og for å ha stemmen LeFou i den engelske originalversjonen av Disney-filmen Skjønnheten og udyret (1991).
Han har også hatt en rekke småroller i andre animasjonsfilmer, blant annet Frost og Zootropolis.


== Eksterne lenker ==
(en) Jesse Corti på Internet Movie Database 
(sv) Jesse Corti i Svensk Filmdatabas 
(fr) Jesse Corti på Allociné 
(en) Jesse Corti på AllMovie 
(en) Jesse Corti hos The Movie Database 
(en) Jesse Corti hos Behind The Voice Actors
Rex Everhart

Rex Everhart (født 13. juni 1920 i Watseka i Illinois, død 13. mars 2000 Branford i Connecticut) var en amerikansk film- og teaterskuespiller.
Everhart har blant annet hatt småroller i kultfilmene Superman (1978) og Fredag den 13de (1980). Han hadde også den engelske originalstemmen til Belles far Maurice i Disney-filmen Skjønnheten og udyret (1991).
Everhart har i tillegg deltatt i en rekke Broadway-oppsetninger, blant annet 1776, Chicago, Woman of the Year og Anything Goes. Han ble nominert til Tony-prisen for beste mannlige birolle i en musikal for Working i 1978.


== Referanser ==


== Eksterne lenker ==
(en) Rex Everhart på Internet Movie Database 
(sv) Rex Everhart i Svensk Filmdatabas 
(fr) Rex Everhart på Allociné 
(en) Rex Everhart på AllMovie 
(en) Rex Everhart hos Turner Classic Movies 
(en) Rex Everhart hos Rotten Tomatoes 
(en) Rex Everhart hos The Movie Database 
(en) Rex Everhart hos Internet Broadway Database 
(en) Rex Everhart på Discogs 
(en) Rex Everhart på MusicBrainz
Jonas Schanche Kielland (1863)

Jonas Schanche Kielland (født 20. november 1863 i Horten, død 25. mai 1930 i Stavanger), var Stavangers ordfører i perioden 1908-1909. Kielland representerte Høire. Han tok examen artium ved Kongsgaard skole i Stavanger i 1881. Han var medlem av bystyret i perioden 1902-1910.	
I 1909 ble han valgt til Stortinget, og fratrådte stillingen som ordfører. I 1911 ble han i statsråd utnevnt til borgermester i Stavanger. Denne stillingen hadde han til 1917, da han ble utnevnt til kriminaldommer (dommer i strafferettssaker) ved det nyopprettede Stavanger kriminaldommerembete. I 1920 ble byrettsordningen innført i Stavanger, og Kielland fikk tittelen byfogd. 
Jonas Schanche Kielland hadde en rekke verv i næringslivet. Han var også den siste av Kielland-slekten som bodde på Ledaal, der han også ble begravet. Han var søskenbarn til forfatteren Alexander Kielland. Jonas Schanche Kielland må ikke forveksles med sin grandonkel med samme navn, som også var ordfører i Stavanger - i periodene 1837-38 og 1841-42. Hans far, kapteinløitnant Jacob Kielland (1825-1889) var ordfører i Stavanger i perioden 1870-1871.
Jonas Schanche Kielland var ridder av den franske ordenen Ordre des Palmes académiques (Frankrike).


== Referanser ==


== Kilder ==
Stavanger Aftenblad: Minneord 26. og 27. mai 1930